
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 


Έγκριση πραγματοποίησης μεταφοράς συντελεστή δόμησης σε ακί¬ 
νητο που βρίσκεται εντός του ρυμοτομικού σχεδίου Δήμου Καλ¬ 
λιθέας (Ν. Αττικής). 


ΑΠΟΦΑΣΕΙΣ 

Χαρακτηρισμός ως διατηρητέου διορόφου κτιρίου, φερομένου ως 
ιδιοκτησία Ηλέκτρας Καραμβάλη, που βρίσκεται επί της οδού 
Βαλαωρίτου 21 στη Μυτιλήνη της νήσου Λέσβου και καθορισμός 

ειδικών όρων και περιορισμών δόμησης .. 

Αναστολή έκδοσης οικ. αδειών στην περιοχή Δήμου Βουλιαγμέ¬ 
νης .. 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Έγκριση πραγματοποίησης μεταφοράς συντελεστή δόμησης σε ακίνητο 
που βρίσκεται εντός του ρυμοτομικού σχεδίου Δήμου Καλλιθέας (Ν. 
Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «περί καθορισμού 
ανωτάτου ορίου συντελεστού δομήσεως κ.λπ.» (Α' 58). 

2. Τις διατάξεις του Π. Δ/τος 470/1979 «περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (Α' 138), όπως τροποποιήθηκε με το από 19.6.1987 Π. 
Δ/γμα (Δ' 592). 

3. Τις διατάξεις του Π. Δ/τος 510/1979 «περί ρυθμίσεως θεμάτων 
μεταφοράς συντελεστού δομήσεως κατά το Ν. 880/1979»(Α 154), 
όπως τροποποιήθηκε με το υπ’αριθ. 367/1987 Π. Δ/γμα (Α 163). 

4. Τις διατάξεις των άρθρων 2,3 και 7 του Ν. 1032/1980 «περί συ- 
στάσεως Υπουργείου Χωροταξίας, Οικισμού και Περιβάλλοντος» (Α 
57). 

5. Τις διατάξεις της παρ. 1 (εδ. ιδ) του άρθρου 23 του Ν. 1588/ 
1985 «Κυβέρνηση και Κυβερνητικά Όργανα» (Α' 137). 

6. Την αριθ. πρωτ. 70478/22.8.1990 αίτηση του Ορφέα Μοσχό- 
πουλου. 

7. Την 541/1990 γνωμοδότηση του Κεντρικού Συμβουλίου Χωρο¬ 
ταξίας, Οικισμού και Περιβάλλοντος. 

8. Την 25462/11.1.1991 απόφαση του Υπουργού Περιβάλλοντος, 
Χωροταξίας και Δημοσίων έργων για προέγκριση της σχετικής τεχνι¬ 


κής μελέτης με πρόταση του Υπουργού Περιβάλλοντος, Χωροταξίας 
και Δημοσίων Έργων. 

Άρθρο 1. 

1. Εγκρίνεται η πραγματοποίηση της μεταφοράς του συντελεστή δό¬ 
μησης, που εγκρίθηκε με το από 11.12.1989 Π. Δ/γμα (Δ' 13), από 
το βαρυνόμενο (διατηρητέο) ακίνητο, που βρίσκεται εντός του ρυμοτομι¬ 
κού σχεδίου Δήμου Κηφισιάς (Ν. Αττικής) και ειδικότερα επί τών οδών 
Νεκταρίου και Νέστορος, και για το οποίο έχει εκδοθεί ο 1418/1990 
σχετικός τίτλος δικαιώματος μεταφοράς συντελεστή δόμησης στο όνομα 

1 του Ορφέα Μοσχόπουλου, σε άλλο ακίνητο (ωφελούμενο) που βρίσκεται 
εντός του ρυμοτομικού σχεδίου Δήμου Καλλιθέας (Ν. Αττικής) (οικοδο¬ 
μικό τετράγωνο 328) και ειδικότερα επί της οδού Ευριπίδου αριθ. 3, φε- 
ρόμενο ως ιδιοκτησία Ορφέα Μοσχόπουλου, όπως το ωφελούμενο ακί¬ 
νητο φαίνεται με στοιχεία Α, Β, Γ, Δ, Ε, Ζ, Η, θ, I, Α στο σχετικό πρω¬ 
τότυπο διάγραμμα σε κλίμακα 1:50 που θεωρήθηκε από τον Προϊστά¬ 
μενο της Διεύθυνσης Τοπογραφικών Εφαρμογών με την 52366/1991 
πράξη του και που αντίτυπό του σε φωτοσμίκρυνση δημοσιεύεται με το 
παρόν διάταγμα. 

2. Τα ειδικότερα στοιχεία πραγματοποίησης της μεταφορά του συ¬ 
ντελεστή δόμησης είναι τα εξής: 

Συνολική δομήσιμη επιφάνεια, η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπομένης, βάσει των ισχυόντων 
στην περιοχή όρων δόμησης 524,95 τ.μ. που αντιστοιχεί σε 271,15 
τ.μ. του βαρυνομένου ακινήτου. . , 

3. Τα ειδικότερα στοιχεία του ωφελουμένου ακινήτου μετά τη μετα¬ 
φορά είναι τα εξής: 

α. Εμβαδόν οικοπέδου: 503,95 τ.μ. 
β. Ποσοστό κάλυψης: 70%. 
γ. Συντελεστής δόμησης: 2,84. 

δ. Μέγιστο επιτρεπόμενο ύψος του ανεγερθησομένου κτιρίου: 
δέκα οκτώ μέτρα και εμβδομήντα έξι εκατοστά του μέτρου (18,76). 
ε) Το κτίριο πρέπει να ανεγερθεί εντός του ωφελουμένου ακινήτου 
σύμφωνα με το διάγραμμα κάλυψης σε κλίμακα 1:50, που θεωρήθηκε 
από τον Προϊστάμενο της Διεύθυνσης Τοπογραφικών Εφαρμογών με 
την 52366/1991 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. 

Άρθρο 2. 

Εγκρίνεται η χόρηγηση νέου τίτλου μεταφοράς συντελεστή δόμησης, 
σε αντικατάσταση του 1418/1990 τίτλου, στο όνομα του Ορφέα Μο¬ 
σχόπουλου, για το υπολειπόμενο και μη χρησιμοποιηθέν εμβαδόν 9.85 
τ.μ. (281,00 τ.μ. - 271, 15 τ.μ.). 

Άρθρο 3. 

Η ισχύς του παρόντος Διατάγματος αρχίζει από τη δημοσίευσή του 
στην εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθετούμε τη δημοσίευση και εκτέλεση του παρόντος Διατάγματος. 
Αθήνα, 12 Απριλίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΣΤΕΦΑΝΟΣ ΜΑΝΟΣ 

ΑΠΟΦΑΣΕΙΣ 


Αριθ. ΑΠΑ/8261/90 (2) 

Χαρακτηρισμός ως διατηρητέου διορόφου κτιρίου, φερομένου ως ιδιο¬ 
κτησία Ηλέκτρας Καραμβάλη, που βρίσκεται επί της οδού Βαλαωρί- 

του 21 στη Μυτιλήνη της νήσου Λέσβου και καθορισμός ειδικών 

όρων και περιορισμών δόμησης. 

Ο ΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 1577/85 «Γενικός Οικοδομικός Κανονι¬ 
σμός» (ΦΕΚ 210/Α/85) και ειδικότερα τα άρθρα 3 και 4 (παρ. 2) αυ¬ 
τού, όπως τροποποιήθηκε με τις διατάξεις του Ν. 1772/88 «Τροποποί¬ 
ηση των διατάξεων του Ν. 1577/85 Γενικός Οικοδομικός Κανονι¬ 
σμός» και άλλες σχετικές διατάξεις» (ΦΕΚ 91/Α/88). 

2. Το υπ’ αρ. 1/86 Π.Δ/γμα «Καθορισμός αρμοδιοτήτων Υπουρ¬ 
γείου Αιγαίου» (ΦΕΚ 1/Α/86) και ειδικότερα τα άρθρα 2 (παρ. 3, εδ. 
ζ, περ. αα) και 5 αυτού. 

3. Το υπ’ αρ. 359/86 Π.Δ/γμα «Οργανισμός Υπουργείου Αιγαίου» 
(ΦΕΚ 158/Α/86) και ειδικότερα το άρθρο 5 (παρ. 1, ε και παρ. 2, Ε, 
8) αυτού. 

4. Την αριθ. 8555/27.11.90 (ΦΕΚ 741/Β/29.11.90) κοινή από¬ 
φαση των Υπουργών Προεδρίας της Κυβέρνησης και Αιγαίου σχετικά 
με τις «Πράξεις και έγγραφα αρμοδιότητας του Υπουργείου Αιγαίου 
που εξαιρούνται από τους περιορισμούς της διατάξης του άρθρου 81, 
παρ. 1 του Ν. 1892/90». 

5. Την υπ’ αρ. πρωτ. ΔΔΟ/Φ.101.22/574/30.1.91 Απόφαση του 
Υπουργού Αιγαίου «Μεταβίβαση αρμοδιοτήτων στο Γενικό Γραμμα¬ 
τέα, στους Προϊσταμένους Δ/νσεων και Τμημάτων του Υπουργείου Αι¬ 
γαίου και του δικαιώματος να υπογράφουν με «Εντολή Υπουργού» 
(ΦΕΚ 80/Β/21.2.91). 

6. Το φάκελλο του θέματος ο οποίος διαβιβάστηκε με το υπ’ αριθ. 
πρωτ. Οικ/25809/21.2.89 έγγραφο της Δ/νσης Πολ. Σχεδιασμού 
Τμήμα Παρ. Οικισμών του ΥΠΕΧΩΔΕ στο Τμήμα Πολιτιστικής Ανά¬ 
πτυξης της Δ/νσης Περιφερειακής Ανάπτυξης του Υπουργείου Αιγαίου. 

7. Την από 30.10.90 αιτιολογική έκθεση του Τμήματος Πολιτιστι¬ 
κής Ανάπτυξης της.Δ/νσης Περιφερειακής Ανάπτυξης του Υπουργείου 
Αιγαίου. . 


8. Την από 21.11.90 απάντηση της ενδιαφερομένης Ηλέκτρας Κα- 
ραμβάλη με την οποία εκφράστηκαν και αντιρρήσεις ως προς την διαβι- 
βασθείσα αιτιολογική έκθεση, αποφασίζουμε: 

1. Χαρακτηρίζεται ως διατηρητέο το διόροφο κτίριο, φερόμενο ως 
ιδιοκτησία Ηλέκτρας Καραμβάλη, που βρίσκεται επί της οδού Βαλαω- 
ρίτου 21 στη Μυτιλήνη της νήσου Λέσβου, όπως φαίνεται σημειωμένο 
στο πρωτότυπο τοπογραφικό διάγραμμα σε κλίμακα 1:1000 που Θεω¬ 
ρήθηκε από την Προϊστάμενη του Τμήματος Πολιτιστικής Ανάπτυξης 
της Δ/νσης Περιφερειακής Ανάπτυξης του Υπουργείου Αιγαίου με την 
υπ’ αριθ. 8261/90 πράξη της, συνοπτικό αντίγραφο του οποίου συνο¬ 
δεύει την παρούσα απόφαση, επειδή πρόκειται για κτίριο με αξιόλογα 
μορφολογικά και αρχιτεκτονικά στοιχεία νεοκλασσικής αρχιτεκτονι¬ 
κής. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών και 
των εν γένει διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση καθώς και 
επεμβάσεις για λόγους λειτουργικούς του χαρακτηριζομένου ως διατη¬ 
ρητέου κτιρίου εφόσον δεν αλλοιώνεται ο αρχιτεκτονικός του χαρακτή¬ 
ρας· 

4. Δεν επιτρέπεται η τοποθέτηση φωτεινών επιγραφών και διαφημί¬ 
σεων στο χαρακτηριζόμενο ως διατηρητέο κτίριο. Επιτρέπεται μόνο η 
τοποθέτηση επιγραφών περιορισμένων διαστάσεων, που πληροφορούν 
για τυχόν χρήση των χώρων του κτιρίου. 

5. Για οποιαδήποτε οικοδομική εργασία στο εξωτερικό και εσωτερικό 
του διατηρητέου κτιρίου και του περιβάλλοντα χώρου του, καθώς και 
για την τοποθέτηση επιγραφών, απαιτείται η έγκριση της Επιτροπής 
Πολεοδομικού και Αρχιτεκτονικού Ελέγχου (ΕΠΑΕ). 

6. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί με το διάγραμμα που τη συνοδεύει 
στην Εφημερίδα της Κυβερνήσεως. 

Μυτιλήνη, 30 Απριλίου 1991 

Ο ΥΠΟΥΡΓΟΣ 

ΓΕΩΡΓΙΟΣ ΜΙΣΑΗΛΙΔΗΣ 

Λριθ. 350870/430 (3) 

Αναστολή έκδοσης οικοδομικών αδειών στην περιοχή Δήμου Βουλιαγ¬ 
μένης. 

Ο ΝΟΜΑΡΧΗΣ ΠΕΙΡΑΙΑ 
Έχοντας υπόψη: 

1. Τις διατάξεις του από 17.7./16.8.1923 Ν.Δ/τος, όπως μεταγε¬ 
νέστερα τροποποιήθηκαν και συμπληρώθηκαν και ειδικότερα το άρθρο 
8 . 

2. Τις διατάξεις του Α.Ν. 314/1968 (ΦΕΚ 47/Α/68) όπως μετα¬ 
γενέστερα τροποποιήθηκαν και συμπληρώθηκαν με το αρ. 1018/71 
Ν.Δ/γμα (ΦΕΚ 220Α/71) και με την παρ. 3 του άρθρ. 34 του Ν. 
1517/85 (ΦΕΚ 210/Α/85). 

3. Το με αρ. 183/86 Π.Δ/γμα (ΦΕΚ 70Α/86). 

4. Την με αρ. 46/91 απόφαση Δημ. Συμβουλίου Δήμου Βουλιαγμέ¬ 
νης. 


5. Τη γνωμοδότηση του ΝΣΧΟΠ από τη συνεδρίαση της 15.4.91 
(έκτακτη) πρακτ. 14, αποφασίζουμε: 

Εγκρίνεται η αναστολή οικοδομικών αδειών στην περιοχή Δήμου 
Βουλιαγμένης. Η διάρκεια της αναστολής είναι (6) έξι μήνες. 

Από την αναστολή εξαιρούνται οι άδειες επισκευής για λόγους υγιει¬ 
νής χρήσης και ασφάλειας των υφισταμένων καθώς και οι άδειες κατε¬ 
δάφισης. 

Επίσης εξαιρούνται οι αναθ/σεις των αδειών όταν δεν αυξάνεται ο 
όγκος των κτιρίων. 

Η ισχύς της απόφασης αυτής αρχίζει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 18 Απριλίου 1991 

Ο Νομάρχης 
Π. ΓΎΦΤΟΥΛΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




